**oktatás, nevelés**: Nevelés és tanítás során mindenkitől csak önmagához képest szabad elvárásokat és feladatokat állítani. Egyéni különbözőséget tiszteletben kell tartani a fejlődéshez. (ehhez ha tudsz jobbat, az jó lenne)

**férfi-nő egyenlőség**: Az Egyház fontosnak tartja hangsúlyozni, hogy igazságtalanság különbséget tenni a nemek között, és kiemeli, azoknak a képességeknek az értékét, melyek speciálisan a nőkre jellemzőek.

**individualizmus problémái**: Már az anyaméhtől kezdve másokra vagyunk utalva. Nem feledkezhetünk meg a körülöttünk élőkről önmegvalósításunk közben.

**hátrányos helyzetűek:** A társadalmi igazságosság akkor valósul meg, ha minden tag részt tud venni a társadalmi, politikai, kulturális életben. Az emberi méltóság nem testi vagy szellemi képességeitől függ.

**kisebbségek**: A különböző nemzeteknek joguk van saját nyelvük és kultúrájuk megélésére

**liberalizmus**: A szabadságnak célja van: szabadon dönteni a jó mellett. A természettörvények és a teremtés rendje uralja a szabadságot, ami a lelkiismeretünkbe van írva.

**élethez való jog**: Az emberi jogok az emberi természetből fakadnak, minden helyzetben, minden fejlődési fázisban megilletik az egyént. Hisszük, hogy az élet Isten ajándéka.

**háború/béke**: A nemzeteknek az egyénekhez hasonló jogai vannak: saját nyelvük, kultúrájuk megéléshez. A népek között az egymás iránti tisztelet és szolidaritás véd meg az erőszak különböző fajtáitól. „A béke az igazságból fakad”.

**közjó**: Azoknak az életfeltételeknek az összessége, melyek lehetővé teszik, hogy könnyebben elérjük a tökéletességünket. Az erkölcsi jó közösségi dimenziója. Minden ember testi és lelki jólétét célozza.

**politikai tevékenység a közjó szolgálatában**: Az embernek joga van arra, ami az élethez szükséges. A politika feladata az emberek szolgálatában különösen a gyengék segítése.

**magántulajdon:** Ösztönzi az embert, mindeninek joga van hozzá. De mindenki jólétére kell fordítani. Eszköz, hogy a föld javait jobban kezelhessük, hogy legyen, aki felelős 1-1 dologért. Lehetővé teszi az ajándékozást, adakozást.

**szegénység:** Az egyház legfontosabb szociális kötelessége a társadalom peremére szorultak szükségleteinek ápolása. Jézus határozott parancsa, hogy törődjünk a kirekesztettekkel.

**szolidaritás:** Senki sem élhet magában, mindenki másokra van utalva. Tudatában kell lennünk felelőségünknek azért a közösségért, amibe tartozunk. Nekünk is szükségünk van másokra, és másoknak is ránk.

**család**: A szociális kapcsolatok alapja, az együtt élés, szolidaritás, tisztelet, odaadás, segítés megtapasztalásának első számú helye. Itt alakulnak ki a társadalmi készségeink. Apa és anya egyformán fontos szereppel rendelkezik. A család a gyermekek nemzésére és nevelésére irányul.

**munka méltósága**: A munkának Isten tervében is nagy szerepe van. Kibontakoztatja az ember tulajdonságait, út az önmegvalósításhoz. A munkához való jog szorgalmazásával cél, hogy munkanélküliség miatt senki ne szoruljon a társadalom peremére.

**migráció**: A szegényebb országból érkezők nem tekinthetőek másodrangúaknak, a belföldiekkel azonos jogok illetik őket.

**gazdasági erkölcs**: A piacgazdaság hatékonynak mutatkozik, de csak a szolidaritás és a bizalom segítségével lehet teljes. Nem lehet a profit a kizárólagos cél.

**környezetvédelem**: A földet ajándékba kaptuk, amit kötelességünk védeni is. A „föld közös otthonunk”, ápolása a testvéri szeretettől elválaszthatatlan, kizsákmányolása a világbékét is fenyegeti.

**média:** Nem válhat öncélúvá. A készítőknek erkölcsi felelőssége, hogy munkájukkal az emberek, és a társadalom javát szolgálják. A félre tájékoztatás komoly problémákat okozhat.

**közélet**: Az állami hivatalokat úgy kell irányítani, hogy a rájuk bízottaknak legyenek hasznára, ne pedig a hivatalok működtetőinek javát keressék.

**identitás**: Az Isten képmására teremtett ember önmagában, semmivel össze nem hasonlítható értékű. Akkor képes fejlődni, ha saját lelkét megismerve, a benne csírájában meglevő igazságok által, párbeszédben marad önmagával és Teremtőjével. Csak akkor lesz önmagává, ha felismer valamit, ami nagyobb mint ő maga. Saját személyiségünk fejlesztése mindannyiunk felelőssége.

**globalizáció**: A fejlődés következtében, a világ különböző pontjain levő értékek egyre könnyebben hozzáférhetővé válnak. A könnyen elérhető nyersanyag és munkaerő miatt bizonyos területei a földnek a kizsákmányolás áldozatául esnek. Feladatunk segítséget nyújtani a föld minden területén élő elnyomott testvéreinknek.